
Høringssvar - Fem fælleskommunale guidelines til socialfaglige indkøb.

Det anerkendes, at det er nødvendigt med fælles guidelines for socialfaglige indkøb, og at de tænkes sammen og balanceres med udgangspunkt i borgerens individuelle behov.
Handicaprådet anerkender samtidig at der er pres på udgifterne på det specialiserede socialområde. 

Handicaprådet påpeger dog, at der huskes på jf. gældende lovgivning, at økonomi ikke må vægtes højere, end den enkelte borgers tarv og konkrete individuelle behov, både i forhold til voksne med handicap og børn og unge med særlige behov.

Handicaprådet anbefaler i den forbindelse, på det kraftigste, at der udarbejdes kvalitetsstandarder på det specialiserede voksenområde, i lighed med dem der er udarbejdet for børn og unge.

En fælles kvalitetsstandard er et redskab som vil gøre familier mere trygge i deres sag, da det tydeligt fremgår hvordan indsatserne er sammensat, hvordan lovgivningen arbejder samt eksempler på indhold i indsatserne. 
Det vil med stor sandsynlighed sikre en bedre og mere ens sagsgang.
 



Med venlig hilsen

Winnie Lindner Pedersen 
Formand Handicaprådet
